Contents

# Kreslenie kriviek

Ikona Krivka na paneli Kresba otvorte panel nástrojov pre kresbu Bézierových kriviek. Bézierove krivky sú určené počiatočným a koncovým bodom, ktoré sa nazývajú "kotvy". Zakrivenie Bézierovej krivky určujú riadiace body ("úchyty"). Presunutie riadiaceho bodu zmení tvar Bézierovej krivky.

Riadiace body sú viditeľné len v režime "Úprava bodov". Riadiace body sa zobrazujú ako krúžky, kotevné body sú zobrazené ako štvorčeky. Počiatočný bod je o trochu väčší ako ostatné.

Je možné spojiť segmenty Bézierových kriviek a rovných čiar a vytvoriť tak zložité Bézierove krivky. K spojeniu segmentov je možné použiť tri druhy prechodov:

- Súmerný kotvový bod má rovnaké zakrivenie čiary na oboch stranách a dve riadiace čiary, ktoré sa pohybujú spolu v jednej priamke.

- Hladký kotvový bod môže mať rôzne zakrivenia na každej strane.

- Uhlový kotvový bod má jednu alebo dve nezávislé riadiace čiary. Zmena jednej strany sa neprejaví na druhej strane.

## Ako používať nástroj Krivka

1. Na panelu Kresba otvorte panel nástrojov Krivky a vyberte nástroj Krivka.

2. Kliknite na miesto, kde má čiara začínať a potiahnite myšou smerom, ktorým má čiara viesť. Smer ukazuje riadiaca čiara.

   Pokiaľ chcete obmedziť smer čiary na 45 stupňov, podržte počas ťahania myši klávesu Shift.

3. Pustite myš na mieste, kde by mal byť prvý riadiaci bod.

4. Presuňte ukazovateľ na miesto, kde chcete, aby končil segment čiary. Krivka sa mení podľa ukazovateľa.

5. Vykonajte jednu z nasledujúcich možností:

- Ak chcete ukončiť kresbu krivky, stlačte dva krát na pozíciu koncového bodu.

  Ak chcete vytvoriť uzavretú krivku, kliknite dva krát na počiatočný bod.

- Kliknite a pustite tlačidlo myši pre pridanie kotvového bodu. Pohybom myši nakreslíte ďalší segment.

- Kliknutím a ťahaním v ľubovoľnom smere pridáte plynulý prechod.

## Ako používať Čiaru voľnou rukou

1. Na paneli Kresba otvorte panel Krivky a vyberte nástroj Čiara voľnou rukou.

2. Kliknite na miesto, kde chcete krivku začať a držte tlačidlo myši.

3. Nakreslite čiaru od ruky podobne ako ceruzkou.

4. Čiaru ukončíte pustením tlačidla myši.

Related Topics

Úprava kriviek

Prevod bitmapových obrázkov na vektorovú grafiku

Prevod 2D objektov na krivky, mnohouholníky a 3D objekty

Prevod znakov textu na objekty kresby